Islomdan nafratlanish – islomofobiyaning namoyon bo‘lishi musulmonlar ongiga salbiy ta’sir qilmasligi kerak, deb hisoblamoqda Turkiyaning din ishlari bo‘yicha boshqarmasi boshlig‘i Mexmet Gyormez. Gyormez Anqarada G‘arbning islom dunyosi bilan munosabatlari mavzusidagi anjumanda islomofobiyaning namoyon bo‘lishi oddiy musulmonlar dunyoqarashiga salbiy ta’sir qilishidan xavotir bildirdi. "Islomofobiya musulmonlar qalbida nafrat uyg‘otishi kerak emas. Islom adovatga emas, ezgulikka o‘rgatadi. Bunday illat musulmonlar uchun xosmasdir. Dunyoqarashning torayishi Bag‘dod yoki Damashqning barbod bo‘lishidan xavfliroqdir", deb aytdi Gyormez. Gyormezning aytishicha, musulmonlar g‘arb davlatlarining xatolarini takrorlamasligi kerak.